Vibes gate (Oslo)

Vibes gate (1-31, 2-26) er en gate i bydel Frogner i Oslo. Den går fra Bogstadveien til Fagerborggata. Gaten fikk sitt navn i 1879 og er oppkalt etter adelsmann, offiser og riksstattholder Johan Vibe (1634–1710) og stattholder Ditlev Vibe (1670–1731).

Gateløpet går fra sørvest til nordøst parallelt med og mellom Rosenborggata og deler av Industrigata. Førstnevnte gate følger et høydedrag sørøst for Vibes gate, og kryssende gater østfra fremviser et slakt fall ned mot Vibes gate. På eldre bilder ses også bergknauser på østsiden, ikke minst i området sør for Ole Vigs gate, men disse ble jevnet ut da murgårder ble oppført mot slutten av 1800-tallet. Før den tid fantes det en rekke trehus langs gaten, som da lå i utkanten bebyggelsen. Per 2022 gjenstår bare en villa i bakgården bak nr. 26A.

Det meste av bebyggelsen langs gaten er murgårder fra slutten av 1800-tallet, men det finnes enkelte gårder fra etter århundreskiftet, og den nyeste (nr. 25) er fra 1986. Stiluttrykket er for det meste nyrenessanse, og fasadene er med enkelte unntak nær opp til det opprinnelige. For det meste dreier det seg om boliggårder (ev. kontorer) med forretninger i gateetasjen; helt i nordøst tynnes forretningsinnslaget ut.

 Bygninger langs gaten 
NrBildeBeskrivelse 1  Vibes gate 1|100px|bottom  Listeført hjørnegård fra 1892 ved Dronning Astrids gate. Fire etasjer i pusset tegl (kvaderpuss i første) samt loftsetasje. Brukket hjørne. Nyrenessanse. 2  Vibes gate 2|100px|bottom  Listeført hjørnegård fra 1892 ved Dronning Astrids gate. Fire etasjer i pusset tegl samt loftsetasje. Brukket hjørne. Nyrenessanse. Hører naturlig sammen med nr. 1: Til sammen danner de en tilnærmet symmetrisk enhet rundt gaten, men fasaden i nr. 2 er litt enklere enn i nr. 1, og kvaderpussen i første etasje er fjernet. 8  Vibes gate 8|100px|bottom  Hjørnegård (ark. Rudolf Haeselich) ved Dronning Astrids gate oppført 1891. Fire etasjer i pusset tegl, med kvaderpuss i første. Brukket hjørne. Fasaden ser ut til å være betydelig forenklet sammenlignet med det opprinnelige. Listeført. 9  Vibes gate 9|100px|bottom  Ved nr. 9 stod inntil januar 1899 et trehus på en knaus mellom Dronning Astrids gate og Ole Vigs gate. Knausen er ryddet bort, og en hjørnegård (ark. Samuel Borgfelt) ved Ole Vigs gate ble oppført 1898–99 for snekkermester Nils Jacob Lindén. Fire etasjer i pusset tegl samt høy loftsetasje. Brukket hjørne. Listeført. 10  Vibes gate 10|100px|bottom  Hjørnegård (ark. Olaf Boye) ved Ole Vigs gate byggemeldt 1894 for snekkermester J. Johannesen. Fire etasjer i pusset tegl samt loftsetasje. Brukket hjørne. Karakteristisk rutemønster i fasaden, som en slags etterligning av byggestein. Listeført. 11  Vibes gate 11|100px|bottom  hjørnegård (ark. Rudolf Haeselich) oppført 1893 øst for Ole Vigs gate. Fire etasjer i pusset tegl. Brukket hjørne. Listeført. 12  Vibes gate 12|100px|bottom  Hjørnegård (ark. Fridtjov Grann-Meyer) øst for Ole Vigs gate byggemeldt 1892 for Christiansen & Engh. Fire etasjer i pusset tegl. Brukket hjørne og hjørnetårn med kuppel over hengende karnapp. Listeført. 13  Vibes gate 13|100px|bottom  Bygårdskompleks oppført 1898. Tre fløyer som også strekker seg inn i gårdsrommet i retning Rosenborggata. Listeført. 14  Vibes gate 14|100px|bottom  Bygård (ark. Rudolf Haeselich) fordelt på to bygninger, hvorav den ene i bakgården, byggemeldt 1892 for murmester Christiansen. Fire etasjer i pusset tegl, med kvaderpuss i første etasje i gatefasaden. Loftestasje bygget ut senere. Listeført. 15  Vibes gate 15|100px|bottom  Bygård (ark. Samuel Borgfelt) byggemeldt 1898 for Nils Jakob Lindén. Gården har to fløyer: én langs gaten og en lengre innover i bakgården. Fem etasjer i tegl med veksling mellom pussede og upussede flater. Nyrenessanse med innslag av nybarokk. Listeført. 16  Vibes gate 16|100px|bottom  Bygård (ark. Rudolf Haeselich) fordelt på to bygninger, hvorav den ene i bakgården, byggemeldt 1892 for snekker A. Engh. Fire etasjer i pusset tegl, med kvaderpuss i første etasje i gatefasaden, samt loftsetasje. Gatefasade svært lik nr. 14. Listeført. 17  Vibes gate 17|100px|bottom  Bygård (ark. Carl Konopka) oppført 1902. Fire etasjer med pusset fasade (kvaderpuss i første) samt loftsetasje. I tillegg finnes to bakgårdbygninger. Listeført. 18  Vibes gate 18|100px|bottom  Bygård (ark. Rudolf Haeselich) fordelt på to bygninger, hvorav den ene i bakgården, byggemeldt 1893 for murmester Kristiansen. Fire etasjer i pusset tegl, med kvaderpuss i første etasje i gatefasaden, samt loftsetasje. Listeført. 19  Vibes gate 19|100px|bottom  Boliggård (ark. Frithjof Aslesen) byggemeldt 1896 for Carl J. Olsen etter at et prosjekt etter planer av Eduard Carlén rant ut i sanden. To bygninger (A–B og C–D). Fire etasjer i pusset tegl samt loftsetasje. Listeført. 20  Vibes gate 20|100px|bottom  Hjørnegård ved Schønings gate (ark. Rudolf Haeselich) oppført 1894. Fire etasjer i pusset tegl, med kvaderpuss i første, samt loftsetasje. Sigrid Undset bodde en kort periode i en leilighet i andre etasje sammen med moren og to søstre. Listeført. 21  Vibes gate 21|100px|bottom  Hjørnegård ved  Schønings gate (ark. Olaf Boye, med Eilert Paulsen som assistent) oppført 1894–95 for Karoline Bergsten. Fire etasjer i pusset tegl samt høy kjelleretasje og senere innredet loftsetasje. Brukket hjørne. Første etasje har kvaderpuss, og hjørnepartiet har horisontale bånd i pussen. Listeført. 22  Vibes gate 22|100px|bottom  Leiegård (ark. Frithjof Aslesen) byggemeldt 1893 for C. Larsen. Fire etasjer i pusset tegl, med kvaderpuss i første. Noe av den opprinnelige gesimsdekoren er fjernet. Nyrenessanse. Listeført. 23  Vibes gate 23|100px|bottom  Leiegård (ark. Johan Grøstad) byggemeldt 1893 for Sander Jensen. Tre etasjer i pusset tegl, med kvaderpuss i første, samt senere utbygget loftsetasje. Symmetrisk fasadekomposisjon. Nyrenessanse. Listeført. 24  Vibes gate 24|100px|bottom  Bygård (ark. Johan Storm Munch) oppført 1893. Fire etasjer med pusset fasade samt loftsetasje. 25  Vibes gate 25|100px|bottom  Bygård (ark. Christian Malon) oppført 1986 for Ulf Aanerud Byggprosjektering. Fem etasjer med karakteristiske utstikkende balkonger. 26A  Vibes gate 26A|100px|bottom  Her stod tidligere en boliggård fra 1899 tegnet av Johan Storm Munch. Nåværende boliggård (ark. Hjalmar S. Bakstad og H. N. Bratlie) oppført 1934. Seks etasjer. På fortauet utenfor gården er en snublestein til minne om Josef Weinberg, som drev Josef Weinbergs Magasin. Han ble deportert til Auschwitz og drept der i januar 1943. 26B  Vibes gate 26|100px|bottom  I bakgården bak nr. 26A står en listeført sveitservilla fra 1878. 27  Vibes gate 27|100px|bottom  Listeført bygård fra siste kvartal av 1800-tallet. Fire etasjer med pusset fasade samt loftsetasje og kjeller. 31  Vibes gate 31|100px|bottom  Hjørnegård (ark. Gunnar Schultz) oppført 1931. Fem etasjer, også rundt hjørnet langs Fagerborggata.

 Referanser 
Oslo byleksikon: Vibes gate

Oslo gårdkalender, s. 343.

Olsen (2017), s. 295.
Olsen (2017), s. 296.
Olsen (2017), s. 297.
Olsen (2017), s. 299.
Olsen (2017), s. 300.
Olsen (2017), s. 301.
Olsen (2017), s. 304.
Olsen (2017), s. 305.
Olsen (2017), s. 306.
Olsen (2017), s. 307.

Geir Tandberg Steigan: Vibes gate 9 (Arkitekturhistorie.no)
Geir Tandberg Steigan: Vibes gate 10 (Arkitekturhistorie.no)
Geir Tandberg Steigan: Vibes gate 12 (Arkitekturhistorie.no)
Geir Tandberg Steigan: Vibes gate 14 (Arkitekturhistorie.no)
Geir Tandberg Steigan: Vibes gate 15 (Arkitekturhistorie.no)
Geir Tandberg Steigan: Vibes gate 16 (Arkitekturhistorie.no)
Geir Tandberg Steigan: Vibes gate 18 (Arkitekturhistorie.no)
Geir Tandberg Steigan: Vibes gate 19 (Arkitekturhistorie.no)
Geir Tandberg Steigan: Vibes gate 21 (Arkitekturhistorie.no)
Geir Tandberg Steigan: Vibes gate 22 (Arkitekturhistorie.no)
Geir Tandberg Steigan: Vibes gate 23 (Arkitekturhistorie.no)

 Litteratur 

 Oslo byleksikon: Vibes gate


 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier på Majorstuen
Kategori:Veier i Oslo oppkalt etter menn